2007. aasta lõpul, pigem 2008. aasta algul ilmnesid esimesed märgid majanduse jahtumisest. Üheselt järgnenud kriisi algust ajaliselt täpselt määratleda pole siiski võimalik. Sisemajanduse kogutoodangu reaalkasv (aastaarvestuses) pöördus Eestis langusesse 2008. aasta I kvartalis ja tööstustoodang II kvartalis. Tööpuudus hakkas kasvama sama aasta IV kvartalis ja hõive vähenema alles 2009. aasta I kvartalis. Hõive ehituses püsis kõrgena kuni 2008. aasta III kvartalini.